[pic] | ЕВРОПЕЙСКА КОМИСИЯ |

Брюксел, 25.11.2010

COM(2010) 688 окончателен

2010/0333 (NLE)

Предложение за

РЕГЛАМЕНТ НА СЪВЕТА

относно разпределяне на възможностите за риболов съгласно протокола към Споразумението за партньорство в областта на рибарството между Европейския съюз и Република Сейшели

ОБЯСНИТЕЛЕН МЕМОРАНДУМ

Въз основа на съответния мандат от Съвета[1] Комисията от името на Европейския съюз проведе преговори с Република Сейшели с оглед подновяване на протокола към Споразумението за партньорство в областта на рибарството между Европейския съюз и Република Сейшели. В резултат на тези преговори на 3 юни 2010 г. бе парафиран нов протокол, който бе изменен чрез размяна на писма на 29 октомври 2010 г. Той обхваща период от три години, който започва от приемането на съответното решение на Съвета относно подписването и временното прилагане на протокола и след изтичане на сегашния протокол на 17 януари 2011 г.

Тази процедура, засягаща разпределянето между държавите-членки на възможностите за риболов съгласно този протокол, е започната успоредно с процедурите във връзка с решението на Съвета, със съгласието на Европейския парламент, относно сключването на новия протокол и с Регламента на Съвета относно подписването и временното прилагане на горепосочения протокол.

С новия протокол на рибарите от ЕС се осигуряват възможности за риболов в риболовната зона на Сейшелите за 48 кораба с мрежа гъргър и за 12 кораба с парагада. В съответствие с Договора методът за разпределяне на възможностите за риболов между държавите-членки следва да бъде определен.

Въз основа на това Комисията предлага на Съвета да приеме настоящия регламент.

2010/0333 (NLE)

Предложение за

РЕГЛАМЕНТ НА СЪВЕТА

относно разпределяне на възможностите за риболов съгласно протокола към Споразумението за партньорство в областта на рибарството между Европейския съюз и Република Сейшели

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 43, параграф 3 от него,

като взе предвид предложението на Комисията[2],

като има предвид, че:

1. На 3 юни 2010 г. бе парафиран нов протокол към споразумението за партньорство в областта на рибарството между Европейския съюз и Република Сейшели, предоставящ на корабите на ЕС възможности за риболов във водите, върху които Сейшелите има суверенитет или юрисдикция по отношение на рибарството,

2. Съветът прие на […] Решение № XXX/2010/ЕС[3] относно подписването и временното прилагане на новия протокол,

3. Следва да се определи методът за разпределяне на възможностите за риболов между държавите-членки за срока на протокола,

4. В съответствие с член 10, параграф 1 от Регламент (ЕО) № 1006/2008 от 29 септември 2008 година относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) № 2847/93 и (ЕО) № 1627/94 и отменящ Регламент (ЕО) № 3317/94, Комисията информира съответните държави-членки, ако се установи, че възможностите за риболов, разпределени на Съюза съгласно Споразумението за партньорство в областта на рибарството, не се използват изцяло. Липсата на отговор в срока, определен от Съвета, се счита за потвърждение, че корабите на съответната държава-членка няма да използват напълно възможностите си за риболов през дадения период. Необходимо е да се определи такъв краен срок.

5. Настоящият регламент следва да влезе в сила на първия ден след публикуването му в Официален вестник на Европейския съюз и следва да се прилага от 18 януари 2011 г.

ПРИЕ НАСТОЯЩИЯ РЕГЛАМЕНТ:

Член 1

6. Възможностите за риболов, определени в протокола към Споразумението за партньорство в областта на рибарството между Европейския съюз и Република Сейшели, се разпределят между държавите-членки, както следва:

а) Кораби с мрежа гъргър за улов на риба тон

Испания | 22 кораба |

Франция | 23 кораба |

Италия | 3 кораба |

б) Кораби с парагада за улов на повърхността

Испания | 2 кораба |

Франция | 5 кораба |

Португалия | 5 кораба |

7. Без да се засягат разпоредбите на Споразумението за партньорство в областта на рибарството и на протокола се прилага Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността[4].

8. Ако заявленията за разрешения за риболов от посочените в параграф 1 държави-членки не изчерпват всички възможности за риболов, определени в протокола, Комисията разглежда заявления за разрешения за риболов от всяка друга държава-членка съгласно член 10 от Регламент (ЕО) № 1006/2008 на Съвета. За целите на член 10, параграф 1 от посочения регламент се определя краен срок от 10 работни дни.

Член 2

Настоящият регламент влиза в сила на първия ден след публикуването му в Официален вестник на Европейския съюз.

Той се прилага от 18 януари 2011 г.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] г.

За Съвета

Председател […]

[1] Решение № 9755/2010 на Съвета от 31 май 2010 г.

[2] ОВ C, стр.

[3] ОВ L….

[4] OВ L 286, 29.10.2008 г., стр. 33.